Document ID: /roh_data/filtered/fineweb-2-filterrobots_roh.jsonl.gz/9025

Lexicon istoric retic
Il Lexicon istoric retic (LIR) è il prim lexicon tematic da la Svizra rumantscha cun la finamira da documentar a moda uschè cumpletta sco pussaivel il svilup da l'intschess retic e grischun. Il LIR cuntegna tranter auter artitgels davart lieus, biografias, famiglias e tematicas specificas. Mintga onn cumparan novs artitgels. Dapi l'onn 2004 datti era l'e-lir. Uschia vegn numnada la furma electronica dal LIR en l'internet. Il LIR sco era l'e-lir cumparan exclusivamain en rumantsch grischun.